કેન્‍દ્રીય ફૂડ ઇન્‍ડસ્‍ટ્રીઝના રાજયમંત્રી સાધવી નિરંજન જયોતિએ પુ. મહાત્‍મા ગાંધીજીને નમન કરીને જણાવ્‍યું હતું કે, ગુજરાત એ જ ધરતી છે. જયાં થી દેશની આઝાદીનું બ્‍યુગલ ફુંકયું હતું. એવી ધરતી પર વડાપ્રધાન શ્રી નરેન્‍દ્રભાઇ મોદીના સંકલ્‍પને સાકાર કરતા રાજ્યના પ્રથમ ફૂડ પ્રોસેસિંગ પાર્કનું નિર્માણ થયું છે. ખેડૂતોની આવક બમણી કરવાના સંકલ્‍પને પૂરો કરવા આ સરકાર ઝડપથી આગળ વધી રહી છે. ફુડ પ્રોસેસિંગ ઉદ્યોગને વેગ સાથે લોકોને રોજગારીનો અવસર મળ્‍યો છે. ફૂડ પ્રોસેસિંગ ક્ષેત્રે ભારતે અનેક કામયાબીઓ હાંસલ કરી છે. રાજયના મુખ્‍યમંત્રી શ્રી વિજયભાઇ રૂપાણી ગુજરાતમાં ફૂડ પ્રોસેસિંગ ક્ષેત્રને વેગવંતુ બનાવવા પ્રયાસ કરી રહયા છે, તે અભિનંદનને પાત્ર છે.